Nu orişicine zice: „Doamne, Doamne!”
Ev. Matei 7:21
Nu orişicine zice: „Doamne, Doamne!”
E garantat că Cerul şi Raiul o să-l vadă.
Se cere pocăinţă, credinţă fără toane,
Deplină ascultare şi fără de zăbavă.

Nu orişicine zice: „Da şi eu sunt creştin!”

Ne poate dovedi că nu-i om înşelat,
Credinţa adevărată, noi nu o moştenim,
Dar o primim când credem Cuvântul insuflat.

Nu orişicine zice: „Şi eu sunt pocăit!”

E sigur şi pe calea îngustă, sfântă, dreaptă,
Dovada că e sincer şi nu doar păcălit,
E dată de unirea, dintre cuvânt şi faptă.

Nu orişicine zice: „Eu am fost mântuit!”

Şi mântuirea-mi este veşnic asigurată!
Scriptura ne învaţă, că doar acel sfinţit,
Rămâne în picioare, la dreapta judecată.

Nu orişicine zice: „Sunt pregătit să mor!”

Chiar poate cu cei drepţi să-adoarmă liniştit.
Ci gata e doar omul cuprins de har şi dor,
Ce iubitor, statornic, pe Domnul a slujit.

Nu orişicine zice: „Eu cred în Dumnezeu!”

E un creştin aievea aşa precum grăieşte.
Şi dracii cred în Tatăl înfioraţi mereu,
Numai că ascultarea, deloc nu le prieşte.

Nu orişicine zice: „Eu fac ce-mi place mie!”
Se bucură cum vrea, deplin de libertate.
Alegeri bune, rele, te duc înspre robie.
Un rob al lui Hristos, sau rob doar la păcate.

